ตามนัดม็อบชวด5พันบุกคลังขอให้รีบจ่ายเงิน
ม็อบชวด5พัน กว่า 20 คน บุกคลังร้องไม่ได้รับเงินทั้งที่มีสิทธิ์


20 เม.ย. 2563

ผู้สื่อข่าวรายงานว่า เมื่อวันที่ 20 เม.ย.2563 เวลา 09.00 น. ที่กระทรวงการคลัง มีกลุ่มผู้ไม่ได้รับสิทธิ์ในมาตรการเงินเยียวยาเงิน 5,000 บาท จากการลงเว็บไซต์ www.เราไม่ทิ้งกัน.com เดินทางมาที่กระทรวงการคลัง ประมาณ 20 คน บริเวณประตู 4 เพื่อเรียกร้องสิทธิ์รับเงิน ช่วยเหลือ หลังจากสัปดาห์ที่ผ่านมาได้เดินทางมาร้องเรียนที่กระทรวงการคลังแล้วครั้งหนึ่งแต่ไม่มียังความคืบหน้า และการจ่ายเงินก็ไม่มีกำหนดเวลา ไม่มีความชัดเจน
ทั้งนี้ กลุ่มที่ที่มาร้องเรียนยังเป็นกลุ่มอาชีพเดิม ที่เดินทางมากระทรวงการคลังก่อนหน้านี้ เช่น แท็กซี่ อาชีพอิสระ ครูสอนพิเศษ เก็บขวดพลาสติกขาย บางรายติดปัญหาลงทะเบียนไม่ได้ ขณะที่บางรายยื่นข้อมูลมาในระบบแล้ว แต่ถูกตัดสิทธิ์ จึงอยากให้กระทรวงการคลัง ทบทวนเป็นการเร่งด่วน เนื่องจากได้รับความเดือดร้อนอย่างมาก พร้อมระบุว่า จะมีผู้เดือดร้อนเดินทางมาที่กระทรวงการคลังอีก หากยังไม่มีความชัดเจน